Diari Oficial de la Generalitat Valenciana


Sumari del DOGV 7474, del 26-02-2015 (2015/1663)

Aprovació de la retaxació de càrregues del sector 3 del PGOU.
-------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/1663


Data del document
:   23-02-2015

Organisme emissor
:   Ajuntament d'Utiel

Tipus de document
:   Anunci

Descriptors 

:   * Utiel
    * pla d'urbanisme
    * administració local

Aprovació de la retaxació de càrregues del sector 3 del PGOU. [2015/1663]  
El Ple de l'Ajuntament d'Utiel, en la sessió del dia 30 de desembre de 2014, va adoptar l'acord que literalment es transcriu:  
  
Antecedents  
En data 31 de març de 2005 el Ple de l'Ajuntament d'Utiel va aprovar definitivament l'alternativa tècnica, homologació, pla parcial i avantprojecte d'urbanització del programa d'actuació integrada per al desenrotllament del sector 3 del Pla General d'Ordenació Urbana d'Utiel, així com adjudicar el referit programa a la mercantil Urbanizaciones Río Magro, SL.  
El projecte d'urbanització va ser definitivament aprovat pel Ple municipal en la sessió del dia 22 de febrer de 2006. En data de hui s'han certificat el 93,5398 % de les obres incloses en el projecte.  
  
El dia 22 de febrer de 2011 es presenta un escrit en el Registre General de l'Ajuntament, pels directors tècnics de les obres d'urbanització en nom de l'agent urbanitzador, sol·licitant retaxació de càrregues. En data 12 de juliol de 2012 es va tornar a presentar sol·licitud de retaxació, tot reformulant l'anterior.  
Les obres objecte de la sol·licitud de retaxació consistixen en l'obra civil per a canalització i connexions de xarxa de gas i millores i adequació en la xarxa general de clavegueram fora dels límits del sector per a connectar al col·lector existent al carrer Héroes del Tollo. Ambdós modificacions van ser dutes a terme per decisió de l'Administració.  
La sol·licitud de retaxació de càrregues ha sigut notificada als qui apareixen com a interessats en l'expedient i sotmesa a informació pública, sense que s'hi hagen presentat al·legacions.  
En virtut de tot el que s'ha dit abans, amb fonament en l'article 168 de la Llei 16/2005, de 30 de desembre, de la Generalitat, Urbanística Valenciana; els articles 388 a 393 del Decret 67/2006, de 12 de maig, del Consell, pel qual s'aprova el Reglament d'ordenació i gestió territorial i urbanística; els articles 22.2.c i 22 de la Llei 7/1985, de 2 d'abril, reguladora de les bases de règim local; i la resta de general i pertinent aplicació, vist l'informe emés per l'arquitecta municipal, la resta d'informes tècnics que es troben en l'expedient, i tenint en compte l'informe de la tècnic d'Administració general, el Ple de la corporació municipal, en la sessió del dia 30 de desembre de 2014, va adoptar l'acord següent:  
  
Primer. Aprovar la retaxació de càrregues sol·licitada per l'agent urbanitzador Urbanizaciones Río Magro, SL, amb les condicions imposades per l'arquitecta municipal en el seu informe de data 16 de desembre de 2014.  
Segon. Fixar en 137.920,64 - l'import a què ascendix la retaxació de càrregues.  
Tercer. Notificar este acord als interessats i publicar-lo en el Diari Oficial de la Comunitat Valenciana.  
Quart. Sol·licitar a l'agent urbanitzador l'aportació a l'expedient del compte de liquidació definitiva.  
Contra este acord, que posa fi a la via administrativa, es pot interposar, alternativament, o recurs de reposició potestatiu, en el termini d'un mes a comptar de l'endemà de la publicació del present anunci, davant del Ple d'este Ajuntament, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o recurs contenciós administratiu, davant del Jutjat Contenciós Administratiu, en el termini de dos mesos a comptar des de l'endemà de la publicació d'este anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament, o se n'haja produït la desestimació per silenci. Tot això, sense perjuí que puga exercitar qualsevol altre recurs que hi estime pertinent.  
  
  
Utiel, 23 de febrer de 2015.- L'alcalde president: José Luis Ramírez Ortiz.